### Resume

Som en del af det grønne tillæg til mobilitetsplanen skal den kollektive trafik gentænkes. Kommissorium for gentænkningen inkl. procesplan præsenteres. Resultatetet gennemføres med henblik virkning fra sommeren 2024.

### Sagsfremstilling

Byrådet godkendte den 27. april 2022 punkt nr. 85 kommissorium for grønt tillæg til mobilitetsplan, herunder10 dogmer for den grønne mobilitetsplan. Dogme 6 fastlægger, at den kollektive trafik skal gennemtænkes radikalt. Teknisk udvalg besluttede i punkt nr. 234 Budgetforlig og besparelser budget 2023 at finansiere det forventede underskud på den kollektive trafik i 2023. Samtidig blev det besluttet, at der arbejdes videre med at gentænke den kollektive trafik med henblik på virkning fra sommeren 2024.

Der er udarbejdet et udkast til kommissorium, der opstiller rammerne for gentænkning af den kollektive trafik. Resultatet skal understøtte den grønne mobilitetsplan, så den kollektive trafik bliver et vigtigt element i den grønne transport. Det skal være en inddragende proces, hvor Udvalget, lokalråd, foreninger, skoler, virksomheder m.m. involveres i processen.

I dag er grundlaget for køreplanerne baseret på servicemål, der tager udgangspunkt i afstandskrav til nærmeste stoppested. Disse servicemål er mindre fleksible at arbejde med i forhold til byudvikling, demografi og ønsket om at øge den grønne mobilitet i kommunen. I stedet for foreslås nye planlægningsprincipper, der tager udgangspunkt i databaseret behovsanalyse, byudvikling, rejsemønstre m.m. Målet er et mere effektivt busnet, der kan tiltrække flere passagerer.

I processen vil der løbende være borgerinddragelse i form af workshops med lokalråd og andre relevante parter. Gentænkningen skal resultere i nye principper for rutenettet. På baggrund af disse principper udarbejdes udkast til køreplan, som sendes i høring i løbet af efteråret 2023 med henblik på politisk godkendelse og bestilling hos Sydtrafik i december 2023 til effektuering til sommeren 2024.

Vedlagt bilag med udkast til kommissorium og tidsplan, som præsenteres på mødet.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Gentænkning af den kollektive trafik skal bidrage til opfyldelse af Vejles Klimaplan 2020 - 2025 og det grønne tillæg til mobilitetsplanen ved at fokusere på styrket kollektiv trafik og sammenhængende mobilitet ved at flytte passagerer fra bilen over i alternative transportformer herunder den kollektive trafik.

### Historik

Teknisk Udvalg behandlede den 4. oktober 2022 punkt nr. 212, Kollektiv trafik udfordringer 2023 og frem.

Teknisk Udvalg behandlede den 31. oktober 2022 punkt nr. 234, Budgetforlig og budgetbesparelser 2023.

### Teknik- og Miljødirektøren indstiller,

|  |  |
| --- | --- |
| at | planlægningsgrundlaget for den kollektive trafik går fra servicemål til planlægningsprincipper, og |
| at | kommissorium inkl. procesplan og borgerinddragelse for gentænkning af den kollektive trafik godkendes. |

### Beslutning

Godkendt.